เมื่อถึงวันหยุด สิ่งแรกที่ต้องทำก็คือไปเที่ยวทะเล! แต่ถึงไปเที่ยวก็ยังไม่ลืมที่จะเขียนรีวิวระหว่างทางด้วยค่า
เนื่องจากครั้งนี้จะไปเกาะสมุยและโดยทางโดยเครื่องบิน เลยได้มีโอกาสมาทานข้าวเช้าก่อนขึ้นเครื่องที่สนามบินสุวรรณภูมิค่ะ ข้าวเช้าก็อยากทานอะไรร้อนๆอุ่นท้อง เลยเลือกร้านนี้เลยค่ะ
ธรรมดาก็เป็นคนชอบทานราเมงอยู่แล้ว และยิ่งทานตอนเช้าด้วย ขอบอกว่าอร่อยมากค่า
มาถึงก็สั่งอาหารมา 2 อย่างค่ะ จะมี: 
ยามาโกย่าราเมงแบบเซ็ต ในเซ็ตมีเกี๊ยวซ่าจานเล็กค่ะ ราคา 299 บาท ซึ่งก็รสชาติดีแบบต้นตำรับของร้านค่ะ ซุปหอมกระดูกหมูมากๆ
ต่อมาก็จะเป็นมิโซะราเมง ราคา 265 บาท: ชามนี้ก็รสชาติหอมอร่อยเช่นกัน ต่างกันที่ซุปค่ะ ซุปนี้จะเป็นซุปมิโซะแบบกลมกล่อม แต่ส่วนตัวชอบยามาโกย่าราเมงมากกว่าค่ะ รู้สึกว่าซุปมันเข้มข้นดี
ส่วนราคาก็จะแพงกว่าร้านข้างนอกค่ะ แต่หากใครเป็นลูกค้าAIS ก็จะมีส่วนลดให้ ลูกค้าธรรมดาลด 10% ลูกค้าเซเรเนดลด 15%ค่า
วันนี้ได้ส่วนลด 15% ลดไปประมาณ80บาท สรุปค่าเสียหายคือ 480 บาทค่ะ ส่วนตัวติดว่าหากใครไม่ได้ส่วนลดก็แอบแพงนิดนึง แต่ทำยังไงได้เพราะอยู่ในสนามบินอะไรๆก็แพงค่ะ ร้านนี้ถือว่าอร่อยใช้ได้เลยนะคะ หากใครต้องเดินทางและกำลังหิวก็ลองชิมกันได้นะค่า